Rata de infectare din București a ajuns la 2,75 la mia de locuitori. Ce se va întâmpla după ce va depăși pragul de 3.
Rata de infectare din București a ajuns la 2,75 la mia de locuitori. Este mai bine decât în ultimele zile, dar suntem în continuare foarte aproape de pragul limită de 3. Odată depășit acest prag, masca devine obligatorie pe stradă și localurile se închid.
Dacă situația se agravează și ajungem la pragul de 3 cazuri la mia de locuitori, masca va deveni obligatorie peste tot în aer liber. Polițiștii nu vor fi iertători, iar amenzile sunt usturatoare. Se vor închide toate localurile la interior: restaurante, cafenele, teatre, săli de cinema. Școlile pot trece în scenariul roșu, iar cursurile vor fi exclusiv online. Județele în care ne putem aștepta la măsuri similare de la o zi la alta sunt Alba și Vâlcea. Aici incidența a ajuns la 2,8 cazuri la mia de locuitori. Avem o rată de infectare de peste 2 și în județele Bacău, Cluj, Harghita și Sălaj. Odată atins pragul, comitetele pentru situații de urgență constată situația și aplică măsurile despre care am vorbit în cel mult 48 de ore.